Document ID: 32010R0305

KOMISSION ASETUS (EU) N:o 305/2010,
annettu 14 päivänä huhtikuuta 2010,
ylimääräisten tullien käyttöön ottamisesta tiettyjen Amerikan yhdysvalloista peräisin olevien tuotteiden tuonnissa annetun neuvoston asetuksen (EY) N:o 673/2005 liitteiden I ja II korvaamisesta
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon ylimääräisten tullien käyttöön ottamisesta tiettyjen Amerikan yhdysvalloista peräisin olevien tuotteiden tuonnissa 25 päivänä huhtikuuta 2005 annetun neuvoston asetuksen (EY) N:o 673/2005 (1) ja erityisesti sen 3 artiklan,
sekä katsoo seuraavaa:
(1)
Koska Yhdysvallat ei muuttanut polkumyynnin ja tukien vastaista lakia (Continued Dumping and Subsidy Offset Act), jäljempänä ’CDSOA’, Maailman kauppajärjestön (WTO) sopimuksissa sille määrättyjen velvoitteiden mukaiseksi, asetuksella (EY) N:o 673/2005 otettiin käyttöön 15 prosentin suuruinen ylimääräinen arvotulli, jota kannetaan tiettyjen Amerikan yhdysvalloista peräisin olevien tuotteiden tuonnissa 1 päivästä toukokuuta 2005 lukien. WTO antoi luvan keskeyttää myönnytysten soveltamisen tiettyihin Yhdysvalloista peräisin oleviin tuotteisiin, ja tämän perusteella komissio mukauttaa vuosittain keskeytyksen tason vastaamaan mitätöiviä tai heikentäviä vaikutuksia, joita CDSOA aiheutti Euroopan unionille kyseisenä aikana.
(2)
Viimeisimmät käytettävissä olevat tiedot CDSOA:n nojalla suoritetuista maksuista koskevat verovuonna 2009 (1 päivän lokakuuta 2008 ja 30 päivän syyskuuta 2009 välinen aika) kannettujen polkumyynti- ja tasoitustullien jakamista. Yhdysvaltojen tulli- ja rajavalvontalaitoksen julkaisemien tietojen perusteella Euroopan unionille aiheutuneiden mitätöivien tai heikentävien vaikutusten laskettiin olevan 95,83 miljoonaa Yhdysvaltojen dollaria.
(3)
Koska mitätöivien tai heikentävien vaikutusten taso sekä tämän myötä myös keskeyttämisen taso ovat nousseet, asetuksen (EY) N:o 673/2005 liitteessä II lueteltavat 19 ensimmäistä tuotetta olisi lisättävä asetuksen (EY) N:o 673/2005 liitteeseen I.
(4)
Arvon perusteella kannettavan 15 prosentin suuruisen ylimääräisen tuontitullin vaikutus muutetussa liitteessä I mainittavien Yhdysvalloista peräisin olevien tuotteiden tuontiin on yhden vuoden aikana kaupan arvona mitattuna enintään 95,83 miljoonaa Yhdysvaltojen dollaria.
(5)
Asetuksen (EY) N:o 673/2005 6 artiklan 1 ja 2 kohdassa säädetään erityisistä poikkeuksista ylimääräisen tuontitullin soveltamiseen. Koska poikkeusten soveltaminen riippuu tietyistä edellytyksistä, joiden on täytyttävä ennen asetuksen (EY) N:o 673/2005 voimaantulo- tai soveltamispäivää, niitä ei voida käytännössä soveltaa liitteeseen I tällä asetuksella lisättävien 19 tuotteen tuonnissa. Sen vuoksi olisi annettava erityissäännöksiä, joiden nojalla poikkeuksia voidaan soveltaa mainittujen tuotteiden tuonnissa.
(6)
Ylimääräisen tullin kiertämisen estämiseksi tämän asetuksen olisi tultava voimaan päivänä, jona se julkaistaan.
(7)
Tässä asetuksessa säädetyt toimenpiteet ovat kaupan vastatoimenpiteitä käsittelevän komitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Korvataan asetuksen (EY) N:o 673/2005 liite I tämän asetuksen liitteellä I.
2 artikla
Korvataan asetuksen (EY) N:o 673/2005 liite II tämän asetuksen liitteellä II.
3 artikla
1. Ylimääräistä tullia ei kanneta tuotteista, joille on myönnetty tuontilisenssi tullittomana tai alennetuin tullein ennen tämän asetuksen voimaantulopäivää ja jotka luokitellaan johonkin seuraavista CN-koodeista (2): 9406 00 38, 6101 30 10, 6102 30 10, 6201 12 10, 6201 13 10, 6102 30 90, 6201 92 00, 6101 30 90, 6202 93 00, 6202 11 00, 6201 13 90, 6201 93 00, 6201 12 90, 6204 42 00, 6104 43 00, 6204 49 10, 6204 44 00, 6204 43 00, 6203 42 31.
2. Ylimääräistä tullia ei kanneta tuotteista, joiden osalta voidaan todistaa, että ne ovat jo matkalla Euroopan unioniin taikka väliaikaisesti varastoituina, vapaa-alueella, vapaavarastossa tai asetettuna suspensiomenettelyyn yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (3) 84 artiklan 1 kohdan a alakohdan mukaisesti tämän asetuksen soveltamispäivänä, ja joiden määräpaikkaa ei voida muuttaa ja jotka luokitellaan johonkin seuraavista CN-koodeista (4): 9406 00 38, 6101 30 10, 6102 30 10, 6201 12 10, 6201 13 10, 6102 30 90, 6201 92 00, 6101 30 90, 6202 93 00, 6202 11 00, 6201 13 90, 6201 93 00, 6201 12 90, 6204 42 00, 6104 43 00, 6204 49 10, 6204 44 00, 6204 43 00, 6203 42 31.
4 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 1 päivästä toukokuuta 2010.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä huhtikuuta 2010.

Labels: 3
15
18